Vlag van Indonesië

Die **nasionale vlag van Indonesië** is op 17 Augustus 1945 amptelik in gebruik geneem. Die vlag vertoon twee ewe hoë vertikale bane in rooi bo en wit onder.

## Simboliek 
Die rooi stel moed en die mens se liggaam of fisiese lewe voor en die wit stel suiwerheid van voorneme en die mens se siel of spiritualiteit voor. Tesame stel die kleure die volle menslike wese voor. Daar word ook veronderstel vat die kleure van die vlag selfs nog verder teruggetrek word na die Austronesiese mitologie van Moeder Aarde (rooi) en Vader Lug (wit). Dit is een van die redes waarom die rooi en wit kleure in baie vlae van Austronesië voorkom – van Tahiti tot Indonesië en Madagaskar. Die twee kleure sou later ook die tweeledigheid van die natuur simboliseer. Die vroegste rekord van die gebruik van rooi en wit *panji* of *pataka* (’n lang vlag aan ’n geboë bamboespaal) is opgeteken in Pararaton; volgens hierdie bron het troepe van Jayakatwang uit Gelang-gelang die rooi en wit banier gehys gedurende hulle inval in Singhasari. Dit wil voorstel dat die rooi en wit kleure lank reeds gebruik is vir die banier van die koninkryk van Kediri. Die toepassing van rooi en wit tekstielverkleuring is beskikbaar in antieke Indonesië. Wit is die natuurlike kleur van geweefde katoen en rooi is een van die eerste natuurlike kleurstowwe wat ontdek is, afkomstig van kiaatblare, die blomme van die komkommerboom of die skil van die mangistanvrug.

Dit was nie net Javanese koninkryke wat rooi en wit gebruik het nie, die oorlogsvlag van koning Sisingamangaraja IX van Batak het ook rooi en wit vir sy embleem gebruik; met ’n beeld van twee wit swaarde genaamd *piso gaja dompak* op ’n rooi agtergrond. Gedurende die Atjeh-oorlog het Atjeh-krygers ’n rooi en wit krygsvlag gebruik met die beeld van ’n swaard, ster en sekelmaan en ’n gedeelte van die Koran. Rooi en wit vlae is ook gebruik as die vlag van die Buginese Bone-koninkryk in suid-Sulawesi met ’n vlag genaamd *Woromporang*. Die Balinese Badung (Puri Pamecutan) koninklike banier bevat ook rooi en wit met swart as bykomende kleur wat waarskynlik ook afgelei is van die kleure van Majapahit. Gedurende die Java-oorlog (1825–1830) het prins Diponegoro ’n rooi en wit banier gebruik,

Hierdie kleure is later laat herleef deur studente en nasionaliste in die vroeë 20ste eeu as uitdrukking van nasionalisme teen Nederland. Die rooi en wit vlag is in 1928 vir die eerste keer in Java gehys. Onder Nederlandse regering is die vlag verbied. Dit is op 17 Augustus 1945 as nasionale vlag aanvaar toe onafhanklikheid verklaar is. Sedertdien is dit onveranderd gebruik.

## Ander vlae 
Die vlootgeus van Indonesië is gereserveer vir die uistluitlike gebruik van die Indonesiese vloot. Dit word op die mas van elke aktiewe oorlogskip vertoon. Die ontwerp van die vlag word beskryf as nege afwisselende bane in rooi en wit. Die bynaam is waarskynlik na aanleiding van die gestreepte ontwerp *Ular-Ular Perang* (Oorlogswimpel of Oorlogslange). Die vlootgeus kan teruggetrek word na die era van die ryk van Majapahit. Dié ryk, wat bekend was vir sy maritieme krag, het soortgelyke geuse op sy vaartuie vertoon.

Lêer:Presidential Standard of Indonesia.svg| Presidensiële standaard van Indonesië

### Soortgelyke vlae 
Die vlag van Indonesië is soortgelyk aan die vlag van Monaco met dieselfde skakerings, maar in ’n verskillende verhouding. Die vlag van Pole het dieselfde skakerings en verhouding maar die kleure is omgeruil. Die vlag van Singapoer het ’n ander skakering van rooi en het ’n sekelmaan en vyf sterre in die skildhoek.

Lêer:Flag of Monaco.svg| Vlag van Monaco
Lêer:Flag of Poland.svg| Vlag van Pole
Lêer:Flag of Singapore.svg| Vlag van Singapoer
Lêer:Flag of Salzburg, Vienna, Vorarlberg.svg| Vlag van die deelstaat Salzburg (Oostenryk)
Lêer:Flag of Wien.svg| Vlag van Wene (Oostenryk)
Lêer:Flag of Vorarlberg.svg| Vlag van Vorarlberg (Oostenryk)
Lêer:Flag of Hesse.svg| Vlag van Hesse (Duitsland)
Lêer:Flag of Thuringia.svg| Vlag van Thüringen (Duitsland)
Lêer:Flag of Canton of Solothurn.svg| Vlag van Solothurn (Switserland)
Lêer:Flag of Bohemia.svg| Vlag van Boheme (Tsjeggië)

## Sien ook 
## Verwysings 
## Eksterne skakels 
*  Indonesië by *Flags of the World*.
*